b'\n_START_ARTICLE_\nT\xc3\xa4hk-toompihlakas\n_START_SECTION_\nKirjeldus\n_START_PARAGRAPH_\nKasvab paljut\xc3\xbcvelise p\xc3\xb5\xc3\xb5sa v\xc3\xb5i kuni 5 m k\xc3\xb5rguse puuna. V\xc3\xb5rsed on punakaspruunid, nooremana viltjaskarvased ning hiljem paljad. Lehed on ovaalse v\xc3\xb5i ka \xc3\xa4raspidimunaja kujuga. Kroonlehed on valged, karvased ning \xc3\xb5ied paiknevad p\xc3\xbcstistes kobarates. \xc3\x95itsemine toimub maikuus. Viljad on kujult kerajad, purpurjasmusta v\xc3\xa4rvusega ning s\xc3\xb6\xc3\xb6davad. Tupplehed on p\xc3\xbcstised.\n_START_SECTION_\nKasvun\xc3\xb5uded\n_START_PARAGRAPH_\nPole mulla suhtes v\xc3\xa4ga n\xc3\xb5udlik, v\xc3\xb5ib kasvada liivasel ning klibusel mullal.\n_START_SECTION_\nMaailmas\n_START_PARAGRAPH_\nOn p\xc3\xa4rit USA idapoolsetest osariikidest. K\xc3\xb5ige tuntum ja levinum liik Ida-Euroopa maades, talub isegi temperatuuri \xe2\x88\x9245\xc2\xb0C. Liiki kasvatatakse Soomes isegi polaarjoonest p\xc3\xb5hja pool.\n_START_SECTION_\nEestis\n_START_PARAGRAPH_\nEestisse t\xc3\xb5id t\xc3\xa4hk-toompihlaka arvatavasti m\xc3\xb5isaomanikud. Rahvap\xc3\xa4raselt on taime nimetatud ka Saksamaa toomeks. Liik on metsistunult levinud hajusalt \xc3\xbcle kogu Eesti, olles tavaline aia- ja pargitaim. On Eesti tingimustes k\xc3\xbclmakindel.\n_START_SECTION_\nKasutamine\n_START_PARAGRAPH_\nDekoratiivtaim, mida v\xc3\xb5ib kasvatada nii \xc3\xbcksikp\xc3\xb5\xc3\xb5sana, r\xc3\xbchmiti kui ka k\xc3\xb5rge hekina. Sobib k\xc3\xa4rpimata piirdeiks. S\xc3\xbcgisel v\xc3\xa4rvuvad lehed kollaseks.'